
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 13 aprilie 2010               

Pl-x 74/2010                     


                                                                 AVIZ
asupra propunerii legislative - Legea responsabilităţii fiscal - bugetare
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu propunerea legislativă privind  Legea responsabilităţii fiscal - bugetare, trimisă cu adresa nr. Pl x 74 din 16 martie 2010 şi înregistrată cu nr. 31/167 din 17 martie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 13 aprilie 2010.

Propunerea legislativă are ca obiect de reglementare stabilirea unui cadru legal care să permită asigurarea şi menţinerea unei discipline financiar – bugetare stricte, clar definite, prin respectarea căreia finanţele publice să poată fi gestionate eficient. Propunerea legislativă presupune adoptarea unui cadru de principii şi reguli fiscale, care să asigurare implementarea politicilor fiscal-bugetare şi care să conducă la o bună gestionare financiară a resurselor. 
Membrii comisiei au examinat propunerea legislativă supusă avizării, expunerea de motive şi avizul favorabil, cu observaţii şi propuneri, al Consiliului Legislativ nr. 2 din 4 ianuarie 2010.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative.
În raport de obiectul şi conţinutul reglementării, propunerea legislativă face parte din categoria legilor ordinare. 
               PREŞEDINTE,                                                      SECRETAR,

                 Daniel BUDA                                               Gabriel ANDRONACHE
Consilier, Ciprian Bucur

